Присцилла Тайлер

Элизабет Присцилла Купер Тайлер (; 14 маусым 1816 – 29 желтоқсан 1889) – Америка Құрама Штаттарының президенті Джон Тайлердің келіні және 1842-1844 жылдары аралығында Летиция Тайлердің қазасынан кейін АҚШ-тың Бірінші ханымы.

 Өмірбаян 
Присцилла Купер Нью-Йоркта актер Томас Купер және ақсүйек Мэри Фэрли Купердің отбасында дүниеге келді. Он жеті жасынан бастап Присцилла актриса болып жұмыс істеді. Куперлер әулеті Бродвейдегі үлкен үйде тұрды. Олар 1837 жылы экономикалық дағдарыстың кесірінен банкротталды. 

Ричмонда «Отелло» қойылымында Дездемонаны сомдаған кезде Присцилла, бай плантациясының иесі және бұрынғы АҚШ сенаторы Джон Тайлердің үлкен ұлы Роберт Тайлерді кездестіреді. Әлеуметтік айырмашылыққа қарамастан жұп Бристоль, Пенсильванияда 1839 жылы 12 қыркүйекте үйленеді. Джон және Летиция Тайлер ұлының жаңа әйелін жылы қарсы алады. 

1840 жылы сайлаудан кейін Джон Тайлер вице-президент атанды. Қызметіне бір ай бұрын ғана кіріскен Уильям Генри Гаррисонның кенет өлімінен кейін Тайлер президенттік лауазымға ие болды. 

 Бірінші ханым 
Джон Тайлер президент атанған кезде оның әйелі летиция науқас болған. Ол Присцилладан Ақ үйдің қожасының міндеттерін атқаруға көмек сұрады. 1842 жылы 10 қыркүйекте әйелінің қазасынан кейін президент Присцилла Тайлерге Бірінші ханым болуды ұсынды. Көбісі оны жағымды, ақылды және тапқыр деп сипаттады. 

1844 жылы күйеуінің Филадельфияға көшердің алдында Ақ үйдің міндеттерін президенттің жаңа әйелі Джулия Гардинер Тайлерге қалдырады. 

 Қалған өмірі 
Тайлерлер Филадельфияда 16 жыл тұрды. Роберт заңды практикамен айналысып, демократиялық практикада белсенд қатысты. 1861 жылы Азамат соғысы басталған кезде жұбайлар Конфедерация көзқарасын ұстанатының жариялады. Олар Ричмондқа көшеді. Сол жерде Роберт регистрдың лауазымын Конфедерацияның қаржы мекемесінде алады. 

1877 жылы күйеуі қаза тапқан соң Присцилла Монтгомериде тұруды жалғастырды. Оның жеке құжаттары оның өлімінен кейін Грегг Сумның кітапханасына және Вильгем мен Марияның колледжіне берілген болатын. 

 Сыртқы сілтемелер 
 Letitia Tyler Biography :: National First Ladies' Library 
 Priscilla Cooper Tyler: Facts, Discussion Forum, and Encyclopedia Article